62023CO0348_INF
Uznesenie Súdneho dvora (deviata komora) z 3. mája 2024 –BNP Paribas Bank Polska
(vec C‑348/23) (
1
)
„Návrh na začatie prejudiciálneho konania – Článok 99 Rokovacieho poriadku Súdneho dvora – Odpoveď, ktorú možno jednoznačne vyvodiť z judikatúry – Ochrana spotrebiteľa – Smernica 93/13/EHS – Nekalé podmienky v spotrebiteľských zmluvách – Článok 6 ods. 1 a článok 7 ods. 1 – Úver na nehnuteľnosť v cudzej mene – Nekalé podmienky týkajúce sa prepočtu meny – Neplatnosť zmluvy – Právne účinky – Odkladná podmienka – Vyhlásenie spotrebiteľa“
Ochrana spotrebiteľa – Nekalé podmienky v spotrebiteľských zmluvách – Smernica 93/13 – Prostriedky na zabránenie uplatňovaniu nekalých podmienok – Zmluva o úvere na nehnuteľnosť – Zmluva, ktorá nemôže pretrvať po zrušení nekalých podmienok – Zrušenie zmluvy – Súdny výklad vnútroštátneho práva, ktorý podmieňuje právne účinky určenia neplatnosti zmluvy odkladacou podmienkou predloženia vyhlásenia spotrebiteľom – Vyhlásenie odrážajúce nesúhlas spotrebiteľa so zachovaním podmienky, jeho vedomosť o zrušení zmluvy z dôvodu neplatnosti podmienky, dôsledky tohto zrušenia, ako aj jeho súhlas s ňou – Neprípustnosť
(Smernica Rady 93/13, článok 6 ods. 1 a článok 7 ods. 1)
(pozri body 32 – 45 a výrok)
Výrok
Článok 6 ods. 1 a článok 7 ods. 1 smernice Rady 93/13/EHS z 5. apríla 1993 o nekalých podmienkach v spotrebiteľských zmluvách
sa majú vykladať v tom zmysle, že:
v kontexte vyhlásenia zmluvy o úvere na nehnuteľnosť uzavretej medzi spotrebiteľom a bankovou inštitúciou za neplatnú v celom rozsahu z toho dôvodu, že táto zmluva obsahuje nekalú podmienku, bez ktorej nemôže existovať, bránia súdnemu výkladu vnútroštátneho práva, podľa ktorého sa na právne účinky, ktoré sa spájajú s vyhlásením uvedenej zmluvy za neplatnú v celom rozsahu, vzťahuje odkladacia podmienka, na ktorej splnenie musí tento spotrebiteľ predložiť vnútroštátnemu súdu vyhlásenie, v ktorom tvrdí, že po prvé nesúhlasí so zachovaním tejto podmienky, po druhé, že si je vedomý jednak skutočnosti, že neplatnosť uvedenej podmienky znamená, že zmluva o úvere na nehnuteľnosť bude vyhlásená za neplatnú, a jednak dôsledkov tohto zrušenia, a po tretie, že súhlasí s vyhlásením tejto zmluvy za neplatnú.
(
1
)	Ú. v. EÚ C 321, 11.9.2023.